Έρση Σωτηροπούλου

Η **Έρση Σωτηροπούλου** (Πάτρα, 1953) είναι Ελληνίδα συγγραφέας.

## Βιογραφία
Σπούδασε φιλοσοφία και πολιτιστική ανθρωπολογία στη Φλωρεντία. Η πρώτη της εμφάνιση στα γράμματα έγινε με την ποιητική συλλογή «Μήλο + Θάνατος +... +...» (1980). 

Το βιβλίο της *Ζιγκ-ζαγκ στις νεραντζιές* βραβεύτηκε το 2000 με το Κρατικό Βραβείο Μυθιστορήματος και με το Βραβείο Μυθιστορήματος του περιοδικού *[[Διαβάζω (περιοδικό)|Διαβάζω]]*. Επίσης, το 2011 το μυθιστόρημά της *Εύα* τιμήθηκε με το βραβείο του Ιδρύματος Ουράνη της Ακαδημίας Αθηνών, ενώ η συλλογή διηγημάτων της *Να νιώθεις μπλε, να ντύνεσαι κόκκινα* απέσπασε το Κρατικό Βραβείο Διηγήματος το 2012.

Το µυθιστόρηµά της *Τι µένει από τη νύχτα* (γαλλικός τίτλος *Ce qui reste de la nuit*, εκδ. Stock, μετάφραση Gilles Decorvet), το οποίο ακολουθεί τον νεαρό Κωνσταντίνο Καβάφη στο Παρίσι του 1897 και παρουσιάζει τα εμπόδια που συναντά ο ποιητής στην πορεία προς την προσωπική και ποιητική του ωρίμανση, απέσπασε στη Γαλλία το Βραβείο Μεσόγειος (Prix Mediterranee Etranger 2017) και στις ΗΠΑ το Εθνικό βραβείο ALTA 2019 (µετάφραση Karen Emmerich). Η Έρση Σωτηροπούλου έχει τιμηθεί και µε το βραβείο ποίησης Dante Alighieri στην Ιταλία.

Έργα της έχουν µεταφραστεί στα αγγλικά, γερμανικά, γαλλικά, ισπανικά, σουηδικά, φινλανδικά, τουρκικά, αραβικά και ιταλικά.

Στο Φόρουμ Παγκόσμιας Λογοτεχνίας (World Literature Forum) αναφέρθηκε ότι τα στοιχήματα ήθελαν την υποψηφιότητά της για το Νόμπελ Λογοτεχνίας του 2024 να είναι από τις επικρατέστερες, αναγνωρίζοντας στη συγγραφέα «τη διαυγή εξερεύνηση της ανθρώπινης πολυπλοκότητας μέσα από μια πρωτοποριακή πεζογραφία που εξετάζει τα όρια μεταξύ του προσωπικού και του πολιτικού». Η ίδια δήλωσε πως δεν είναι η πρώτη φορά τα τελευταία χρόνια που εμφανίζεται ως υποψήφια.

## Εργογραφία
### Ποίηση
**Μήλο + Θάνατος + ... + ...*. Πλέθρον. Αθήνα. 1980. Σελ. 44.
* *Άνθρωπος στη θάλασσα*. Εκδόσεις Πατάκη. Αθήνα. 2018. Σελ. 60. ISBN 978-960-16-8163-4.

### Μυθιστορήματα
**Διακοπές χωρίς πτώμα*. Άκμων. Αθήνα. 1980. (Καστανιώτης. 1997. Σελ. 125. ISBN 978-960-03-1960-6.)
**Η φάρσα*. Κέδρος. Αθήνα. 1982. (Πατάκης. 2010. Σελ. 305. ISBN 978-960-16-3930-7.)
**Μεξικό*. Κέδρος. Αθήνα. 1988. Σελ. 97.
**Ζιγκ-ζαγκ στις νεραντζιές*. Κέδρος. Αθήνα. 1999. (Μεταίχμιο. 2012. Σελ. 269. ISBN 978-960-501-945-7.)
**Δαμάζοντας το κτήνος*. Κέδρος. Αθήνα. 2003. Σελ. 319. ISBN 960-04-2436-5.
**Εύα*. Πατάκης. Αθήνα. 2009. Σελ. 215. ISBN 978-960-16-3526-2.
**Τι μένει από τη νύχτα*. Πατάκης. Αθήνα. 2015. Σελ. 329.
**Μπορείς;*. Πατάκης. Αθήνα. 2016. Σελ. 745.

### Διηγήματα
**Χοιροκάμηλος*. Κέδρος. Αθήνα. 1992. Σελ. 80. ISBN 978-960-04-0559-0.
**[[Ο βασιλιάς του φλίπερ]]*. Καστανιώτης. Αθήνα. 1998. Σελ. 172. ISBN 960-03-2091-8.
**Αχτίδα στο σκοτάδι*. Κέδρος. Αθήνα. 2005. Σελ. 246. ISBN 960-04-2820-4.
**Να νιώθεις μπλε, να ντύνεσαι κόκκινα*. Πατάκης. Αθήνα. 2011. Σελ. 131. ISBN 978-960-16-4338-0.
* *Η τέχνη να μην αισθάνεσαι τίποτα*. Εκδόσεις Πατάκη. Αθήνα. 2022. Σελ. 168. ISBN 978-618-07-0369-6. 

### Νουβέλες
**[[Εορταστικό τριήμερο στα Γιάννενα]]*. Νεφέλη. Αθήνα. 1982. (Κέδρος. 2001. Σελ. 57. ISBN 960-04-1946-9.)
**Ο ζεστός κύκλος*. Ελληνικά Γράμματα. Αθήνα. 2000. Σελ. 38. ISBN 960-344-971-7.

Βλ. ΕΚΕΒΙ

## Παραπομπές


## Εξωτερικοί σύνδεσμοι
* 01Μαρ2018 – Το Βιβλίο
* *[https://www.fractalart.gr/anthrwpos-sti-thalassa/ Αποχαιρετώντας τη Μητέρα].* Γράφει η Ελένη Γκίκα. fractalart.gr. 28/08/2019. Ανακτήθηκε στις 04/10/2024.
* Βιβλιονέτ, Έρση Σωτηροπούλου
* Δίγαμμα - Έρση Σωτηροπούλου
* Εκδόσεις Πατάκη, Έρση Σωτηροπούλου
* Εταιρεία Συγγραφέων, Έρση Σωτηροπούλου

Κατηγορία:Έλληνες συγγραφείς του 21ου αιώνα
Κατηγορία:Ελληνίδες συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες μυθιστοριογράφοι
Κατηγορία:Έλληνες διηγηματογράφοι
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Βραβευθέντες Ακαδημίας Αθηνών
Κατηγορία:Γυναίκες μυθιστοριογράφοι